CELEX: 32021R0584
Language: fi
Date: 2021-04-12 00:00:00
Title: Neuvoston täytäntöönpanoasetus (EU) 2021/584, annettu 12 päivänä huhtikuuta 2021, Iranin tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 359/2011 täytäntöönpanosta

12.4.2021   
               
               
                  FI
               
               
                  Euroopan unionin virallinen lehti
               
               
                  LI 124/1
               
            
         NEUVOSTON TÄYTÄNTÖÖNPANOASETUS (EU) 2021/584,
         annettu 12 päivänä huhtikuuta 2021,
         Iranin tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 359/2011 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Iranin tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä 12 päivänä huhtikuuta 2011 annetun neuvoston asetuksen (EU) N:o 359/2011 (1) ja erityisesti sen 12 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 12 päivänä huhtikuuta 2011 asetuksen (EU) N:o 359/2011.
                  
               
                     (2)
                  
                  
                     Unionin ulkoasioiden ja turvallisuuspolitiikan korkea edustaja antoi 8 päivänä joulukuuta 2019 unionin puolesta julkilausuman, jossa pahoitellaan Iranin turvallisuusjoukkojen laajamittaista ja suhteetonta voimankäyttöä, joka aiheutti marraskuun 2019 mielenosoitusten yhdessä paljon kuolonuhreja ja loukkaantumisia. Julkilausumassa myös todettiin unionin odottavan, että kaikki väkivaltaan syyllistyneet saatetaan vastuuseen teoistaan, ja kehotettiin Iranin viranomaisia varmistamaan avoin ja uskottava tutkinta, jotta kuolemantapausten ja pidätysten lukumäärä voidaan selvittää, sekä varmistamaan asianmukaiset oikeusprosessit kaikille pidätetyille. Lisäksi julkilausumassa annettiin vastaus Iranin päätökseen sulkea Iranin kansalaisilta internetyhteydet maailmanlaajuisiin verkkoihin yli viikon ajaksi ja estää näin viestintä ja vapaa tiedonvälitys ja korostettiin, että perusoikeuksia, kuten sanan- ja kokoontumisvapautta, on aina kunnioitettava.
                  
               
                     (3)
                  
                  
                     Unioni on sitoutunut käsittelemään Iranin kanssa kaikkia huolta aiheuttavia kysymyksiä, myös ihmisoikeustilannetta, minkä vuoksi kahdeksan henkilöä ja kolme yhteisöä olisi sisällytettävä asetuksen (EU) N:o 359/2011 liitteessä I olevaan luetteloon luonnollisista henkilöistä, oikeushenkilöistä, yhteisöistä ja elimistä, joihin kohdistetaan rajoittavia toimenpiteitä.
                  
               
                     (4)
                  
                  
                     Asetuksen (EU) N:o 359/2011 liite I olisi sen vuoksi muutettava,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EU) N:o 359/2011 liite I tämän asetuksen liitteen mukaisesti.
         
         
            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 12 päivänä huhtikuuta 2021.
            
               
                  Neuvoston puolesta
               
               
                  Puheenjohtaja
               
               A. P. ZACARIAS
            
         
         
            (1)  EUVL L 100, 14.4.2011, s. 1.
      
      
         
            LIITE
            Lisätään seuraavat henkilöt ja yhteisöt asetuksen (EU) N:o 359/2011 liitteessä I olevaan luonnollisia henkilöitä, oikeushenkilöitä, yhteisöjä ja elimiä koskevaan luetteloon:
            
                         
                     
                     
                        Henkilöt
                        
                           
                                        
                                    
                                    
                                       Nimi
                                    
                                    
                                       Tunnistetiedot
                                    
                                    
                                       Perusteet
                                    
                                    
                                       Luetteloon merkitsemisen päivämäärä
                                    
                                 
                                       ”88.
                                    
                                    
                                       SOLEIMANI Gholamreza
                                    
                                    
                                       Syntymäpaikka: Farsan (Iran)
                                       Syntymäaika: 1343 (iranilainen Hijri-kalenteri), 1964 tai 1965 (gregoriaaninen kalenteri)
                                       Kansalaisuus: iranilainen
                                       Sukupuoli: mies
                                       Asema: Islamilaisen vallankumouskaartin (IRGC) Basij-järjestön johtaja
                                    
                                    
                                       Gholamreza Soleimani on Basij-järjestön johtaja. Basij-järjestö harjoitti Iranissa marraskuun 2019 mielenosoitusten tukahduttamisessa voimankäyttöä, jossa kuoli ja loukkaantui aseettomia mielenosoittajia ja muita siviilejä monissa kaupungeissa eri puolilla maata. Basij-järjestön johtajana Gholamreza Soleimani on vastuussa mielenosoitusten väkivaltaisesta tukahduttamisesta ja vakavista ihmisoikeusloukkauksista Iranissa.
                                    
                                    
                                       12.4.2021
                                    
                                 
                                       89.
                                    
                                    
                                       SALAMI Hossein (alias SALAMI Hussain)
                                    
                                    
                                       Syntymäpaikka: Vaneshan, Golpayegan (Iran)
                                       Syntymäaika: 1339 (iranilainen Hijri-kalenteri), 1960 tai 1961 (gregoriaaninen kalenteri)
                                       Kansalaisuus: iranilainen
                                       Sukupuoli: mies
                                       Asema: Islamilaisen vallankumouskaartin (IRGC) komentaja
                                       Sotilasarvo: Kenraalimajuri
                                    
                                    
                                       Hossein Salami on ollut IRGC:n sekä siihen kuuluvien puolisotilaallisten Basij-joukkojen komentaja huhtikuusta 2019 lähtien sekä kansallisen turvallisuusneuvoston jäsen. IRGC:n vakituiset joukot sekä Basij-joukot harjoittivat Iranissa marraskuun 2019 mielenosoitusten tukahduttamisessa voimankäyttöä, jossa kuoli ja loukkaantui aseettomia mielenosoittajia ja muita siviilejä monissa kaupungeissa eri puolilla maata. Kansallisen turvallisuusneuvoston jäsenenä Hossein Salami osallistui istuntoihin, joissa on annettu määräykset kuolettavaan voimankäyttöön marraskuun 2019 mielenosoitusten tukahduttamiseksi. Hossein Salami on näin ollen vastuussa vakavista ihmisoikeusloukkauksista Iranissa.
                                    
                                    
                                       12.4.2021
                                    
                                 
                                       90.
                                    
                                    
                                       KARAMI Hassan
                                    
                                    
                                       Kansalaisuus: iranilainen
                                       Sukupuoli: mies
                                       Asema: Iranin poliisivoimien erityisyksiköiden komentaja
                                    
                                    
                                       Hassan Karami on Iranin poliisivoimien erityisyksiköiden komentaja. Erityisyksiköt harjoittivat Iranissa marraskuun 2019 mielenosoitusten tukahduttamisessa voimankäyttöä, jossa kuoli ja loukkaantui aseettomia mielenosoittajia ja muita siviilejä monissa kaupungeissa eri puolilla maata. Aseettomien mielenosoittajien ja muiden siviilien kuolemantapauksia ja vammoja aiheuttaneiden erityisyksiköiden komentajana Hassan Karami on vastuussa Iranissa tapahtuneista vakavista ihmisoikeusloukkauksista.
                                    
                                    
                                       12.4.2021
                                    
                                 
                                       91.
                                    
                                    
                                       PAKPOUR Mohammad (alias PAKPUR Mohammad)
                                    
                                    
                                       Syntymäpaikka: Arak (Iran)
                                       Syntymäaika: 1340 (iranilainen Hijri-kalenteri), 1961 (gregoriaaninen kalenteri)
                                       Kansalaisuus: iranilainen
                                       Sukupuoli: mies
                                       Asema: Islamilaisen vallankumouskaartin (IRGC) maavoimien komentaja
                                       Sotilasarvo: prikaatikenraali
                                    
                                    
                                       Mohammad Pakpour on ollut IRGC:n maavoimien komentaja maaliskuusta 2010. IRGC:n maavoimat harjoittivat Iranissa marraskuun 2019 mielenosoitusten tukahduttamisessa voimankäyttöä, jossa kuoli ja loukkaantui aseettomia mielenosoittajia ja muita siviilejä monissa kaupungeissa eri puolilla maata. IRGC:n maavoimien, jotka harjoittivat voimankäyttöä, jossa kuoli aseettomia mielenosoittajia ja muita siviilejä, komentajana Mohammad Pakpour on vastuussa Iranissa tapahtuneista vakavista ihmisoikeusloukkauksista.
                                    
                                    
                                       12.4.2021
                                    
                                 
                                       92.
                                    
                                    
                                       ASHTARI Hossein
                                    
                                    
                                       Syntymäpaikka: Isfahan (alias Esfahan, Ispahan)
                                       Kansalaisuus: iranilainen
                                       Sukupuoli: mies
                                       Asema: Iranin poliisivoimien komentaja
                                    
                                    
                                       Hossein Ashtari on ollut Iranin poliisivoimien komentaja maaliskuusta 2015 sekä on kansallisen turvallisuusneuvoston jäsen. Poliisivoimiin kuuluvat Emdad-yksiköt ja erityisyksiköt. Iranin tavalliset poliisijoukot, Emdad-yksiköt ja erityisyksiköt harjoittivat Iranissa marraskuun 2019 mielenosoitusten tukahduttamisessa voimankäyttöä, jossa kuoli ja loukkaantui aseettomia mielenosoittajia ja muita siviilejä monissa kaupungeissa eri puolilla maata. Hossein Ashtari osallistui kansallisen turvallisuusneuvoston jäsenenä istuntoihin, joissa on annettu määräykset kuolettavaan voimankäyttöön marraskuun 2019 mielenosoitusten tukahduttamiseksi. Hossein Ashtari on näin ollen vastuussa vakavista ihmisoikeusloukkauksista Iranissa.
                                    
                                    
                                       12.4.2021
                                    
                                 
                                       93.
                                    
                                    
                                       ZIAEI Gholamreza
                                    
                                    
                                       Sukupuoli: mies
                                       Asema: Evinin vankilan entinen johtaja; muiden pidätyskeskusten entinen johtaja
                                    
                                    
                                       Gholamreza Ziaei oli Evinin vankilan johtaja heinäkuun 2019 ja kesäkuun 2020 välisenä aikana, jolloin vankien jo ennestään ankarat olosuhteet heikentyivät entisestään. Naisvangeilta evättiin puhelinyhteys lapsiinsa. Poliittisten vankien sukulaisilta evättiin viikoittaiset vierailuajat, ja vierailut ovat olivat sallittuja vain kahden kuukauden välein. Vuoden 2009 mielenosoituksissa Ziaei oli vastuussa Kahrizakin pidätyskeskuksesta, jossa ainakin viisi Teheranin vuoden 2009 joukkomielenosoitusten yhteydessä pidätettyä henkilöä kuoli kidutuksen johdosta. Vuosina 2017–2019, ennen siirtymistään Evinin vankilan johtajaksi Teheranissa Ziaei toimi Rajaee Shahrin vankilan johtajana Karajissa Teheranin länsipuolella, missä poliittiset vangit ovat useaan otteeseen protestoineet pahoinpitelyjä ja epäinhimillisiä elinoloja vastaan.
                                    
                                    
                                       12.4.2021
                                    
                                 
                                       94.
                                    
                                    
                                       SHAHVARPOUR Hassan
                                    
                                    
                                       Syntymäpaikka: Safiabad, Dezfulista etelään, Khuzestan (Iran)
                                       Sukupuoli: mies
                                       Passin numero: 2001624001 (kansallisen henkilökortin nro)
                                       Asema: Islamilaiseen vallankumouskaartiin (IRGC) kuuluvien Khuzestanin provinssin Vali Asr -joukkojen komentaja
                                       Sotilasarvo: prikaatikenraali
                                    
                                    
                                       IRGC:n komentajana Khuzestanissa vuodesta 2009 toiminut Hassan Shahvarpour komensi joukkoja, jotka käyttivät marraskuun 2019 mielenosoitusten aikana Mahshahrin kaupungissa konekiväärejä mielenosoittajia ja muita siviilejä vastaan. Hänen komennossaan IRGC tulitti panssaroiduista ajoneuvoista konekivääreillä läheisille soille pakenevia mielenosoittajia surmaten 148 ihmistä.
                                    
                                    
                                       12.4.2021
                                    
                                 
                                       95.
                                    
                                    
                                       VASEGHI Leyla (alias VASEQI Layla, VASEGHI Leila, VASEGHI Layla)
                                    
                                    
                                       Syntymäpaikka: Sari, Mazandaranin provinssi (Iran)
                                       Syntymäaika: 1352 (iranilainen Hijri-kalenteri), 1972 tai 1973 (gregoriaaninen kalenteri)
                                       Sukupuoli: nainen
                                       Asema: Qodsin kaupungin kuvernööri ja kaupungin turvallisuusneuvoston johtaja
                                    
                                    
                                       Leyla Vaseghi on toiminut Qodsin kuvernöörinä ja kaupungin turvallisuusneuvoston johtajana syyskuussa 2019 ja antoi tässä asemassa polisiille ja muille aseistetuille joukoille määräyksen käyttää kuolettavia keinoja marraskuun 2019 mielenosoitusten tukahduttamiseksi, jolloin aseettomia mielenosoittajia ja siviilejä sai surmansa tai loukkaantui. Leyla Vaseghi on Qodsin kaupungin kuvernöörinä ja kaupungin turvallisuusneuvoston johtajana vastuussa vakavista ihmisoikeusloukkauksista Iranissa.
                                    
                                    
                                       12.4.2021”
                                    
                                 
                     
                  
                         
                     
                     
                        Elimet
                        
                           
                                        
                                    
                                    
                                       Nimi
                                    
                                    
                                       Tunnistetiedot
                                    
                                    
                                       Perusteet
                                    
                                    
                                       Luetteloon merkitsemisen päivämäärä
                                    
                                 
                                       ”2.
                                    
                                    
                                       Evinin vankila
                                    
                                    
                                       Osoite: Tehran Province, Tehran, District 2, Dasht-e Behesht (Iran)
                                    
                                    
                                       Evinin vankila on pidätyskeskus, jossa on pidetty poliittisia vankeja ja jossa on viime vuosina ja vuosikymmeninä toistuvasti tapahtunut vakavia ihmisoikeusloukkauksia, kuten kidutusta. Marraskuussa 2019 mielenosoittajia vietiin Evinin vankilaan poliittisina vankeina, ja heitä on siellä edelleenkin jonkin verran. Evinin vankilassa vangeilta evätään prosessuaaliset perusoikeudet, ja heitä pidetään joskus eristyssellissä tai liian ahtaissa selleissä, joissa on heikot hygieeniset olosuhteet. Fyysisestä ja henkisestä kidutuksesta on yksityiskohtaisia raportteja. Pidätetyiltä evätään yhteydenpito perheeseen ja lakimiehiin sekä riittävä terveydenhuolto.
                                    
                                    
                                       12.4.2021
                                    
                                 
                                       3.
                                    
                                    
                                       Fashafouyehin vankila (alias Greater Tehran Central Penitentiary, Hasanabad-e Qom Prison, Greater Tehran Prison)
                                    
                                    
                                       Osoite: Tehran Province, Hasanabad, Bijin Industrial Zone, Tehran, Qom Old Road (Iran)
                                       P.: +98 2156258050
                                    
                                    
                                       Fashafouyehin vankila on pidätyskeskus, joka oli alun perin tarkoitettu huumausainerikoksiin syyllistyneille; siellä on viime aikoina pidetty myös poliittisia vankeja, ja joissakin tapauksissa heidät on pakotettu jakamaan sellejä huumeriippuvaisten kanssa. Elinolot ja hygieniaolot ovat hyvin huonot, eikä perustarpeiden hoitoa, kuten puhdasta juomavettä ole taattu. Marraskuun 2019 mielenosoitusten aikana Fashafouyehin vankilaan vietiin useita mielenosoittajia, myös alaikäisiä. Raporttien mukaan marraskuussa 2019 mielenosoittajia kidutettiin ja kohdeltiin epäinhimillisesti Fashafouyehin vankilassa; heidän päälleen muun muassa kaadettiin kiehuvaa vettä ja heiltä evättiin lääketieteellinen hoito. Marraskuun 2019 mielenosoitusten tukahduttamisesta laaditun Amnesty Internationalin raportin mukaan Fashafouyehin vankilassa pidettiin aikuisten kanssa jopa 15-vuotiaita lapsia. Teheranilainen tuomioistuin on tuominnut kuolemaan kolme marraskuun 2019 mielenosoituksiin osallistunutta, jotka ovat tällä hetkellä Fashafouyehin vankilassa.
                                    
                                    
                                       12.4.2021
                                    
                                 
                                       4.
                                    
                                    
                                       Rajaee Shahrin vankila (alias Rajai Shahr Prison, Rajaishahr, Raja’i Shahr, Reja’i Shahr, Rajayi Shahr, Gorhardasht Prison, Gohar Dasht Prison)
                                    
                                    
                                       Osoite: Alborz Province, Karaj, Gohardasht, Moazzen Blvd (Iran)
                                       P.: +98 2634489826
                                    
                                    
                                       Rajaee Shahrin vankila on vuoden 1979 islamilaisen vallankumouksen jälkeen tullut tunnetuksi ihmisoikeuksien riistämisestä, muun muassa poliittisten vankien ja mielipidevankien vakavasta fyysisestä ja henkisestä kidutuksesta sekä joukkoteloituksista ilman oikeudenmukaista oikeudenkäyntiä. Satoja pidätettyjä, myös lapsia, pahoinpideltiin vakavasti Rajaee Shahrin vankilassa marraskuun 2019 mielenosoitusten jälkeen. On olemassa uskottavia raportteja lukuisista tapauksista, jotka liittyvät kidutukseen ja muihin julmiin rangaistuksiin, joita on kohdistettu myös alaikäisiin.
                                    
                                    
                                       12.4.2021”